OpenLLM-France/wikimedia huggingface dataset:
# Almassor

Almassor és un poble del terme municipal de Penelles (Noguera). El 2019 tenia 14 habitants. Està situat vora el poble de Vallverd, del municipi d'Ivars d'Urgell, a la parròquia del qual fou adjudicat.

## Referències

* ↑ «Almassor». Gran Enciclopèdia Catalana. Barcelona: Grup Enciclopèdia Catalana.
* ↑ «251641 Penelles». Idescat. [Consulta: 10 agost 2020].
# Torrent de Fornalutx

El Torrent de Fornalutx és el torrent que passa vora el poble de Fornalutx, a Mallorca. Neix a la falda del Penyal del Migdia i és un afluent del Torrent de Sóller o torrent Major a la zona del Camp de l'Oca. Té un salt d'aigua d'una vintena de metres anomenat El Salt.
Forma una de les dues conques del terme de Fornalutx (l'altra és el torrent de na Mora). S'origina per la trobada del torrent des Racó i del torrent de ses Cabanes poc abans d'arribar al poble que li dona nom. Aigües avall, s'uneix al torrent de Biniaraix per formar el torrent Major.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 5. Palma: Promomallorca, p. 395. ISBN 84-8661702-2.
* ↑ Barceló, Josep; Trias, Miquel. L'illa dels torrents, 2019, p. 113. ISBN 9788409073986.
* ↑ «Rutes Amagades de Mallorca. FORNALUTX-MONNABER». [Consulta: 25 març 2024].
* ↑ Papers de la Societat Espeleològica Balear, 2021, p. 37.
# Musaranya del Pacífic

La musaranya del Pacífic (Sorex pacificus) és una espècie de mamífer de la família de les musaranyes (Soricidae) endèmica de l'oest d'Oregon, als Estats Units.

## Referències

* ↑ Hammerson, G. (2008) Sorex pacificus A: UICN 2009. Llista Vermella d'Espècies Amenaçades de la UICN. Versió 2009.2. www.iucnredlist.org Consultat el 8 febrer 2010.
# Condició matemàtica

Una condició, en lògica matemàtica, és una relació que mantenen dues proposicions o estat de les coses, o entre una i part o tot el seu medi, entorn o frontera. Inclou les condicions de causa, de conseqüència o efecte, les necessàries, les suficients, de frontera, etc. i imposa particularitats, com la velocitat en un cert punt, la pressió i temperatura en un instant de temps, el nombre màxim de diners que un individu pot treure del banc, etc.
Les condicions matemàtiques poden ser abstractes o bé descriure sistemes físics. En aquest darrer cas s'usen sovint en enginyeria. Les condicions matemàtiques o lògiques referides a sistemes físics o no formen part dels algoritmes a la programació informàtica. En termodinàmica i química un cas particular de condicions ben conegudes, considerades "de laboratori" són respectivament les conegudes com condicions normals i Condicions estàndard, que fixen la pressió i la temperatura del aire per prendre de referència.

## Vegeu també

* Connectiva lògica
# Conferència del Caire

La Conferència del Caire, també coneguda pel seu nom en clau Sextant, celebrada del 22 fins al 26 de novembre del 1943 a la ciutat del Caire, a Egipte, va tenir lloc per tal de definir la posició aliada contra el Japó durant la Segona Guerra Mundial i s'hi van prendre decisions sobre el futur d'Àsia en la postguerra. Hi van assistir el president estatunidenc Franklin Roosevelt, el primer ministre britànic Winston Churchill i Chiang Kai-shek, per part de la Xina.
La Declaració del Caire va ser signada el 27 de novembre del 1943 i feta pública a través d'un comunicat de ràdio l'1 de desembre, on es posava en relleu la intenció dels aliats de continuar amb el desplegament de les forces militars fins a arribar a la rendició incondicional del Japó i el retorn a la Xina de les terres de Manxúria, Taiwan i les Illes dels Pescadors.

## Referències

* ↑ «The Cairo Conference, 1943» (en anglès). Department of State. [Consulta: 1r octubre 2021].

## Enllaços externs

* http://digicoll.library.wisc.edu/cgi-bin/FRUS/FRUS-idx?id=FRUS.FRUS1943CairoTehran
# Grandview Heights

Grandview Heights és una població dels Estats Units a l'estat d'Ohio. Segons el cens del 2000 tenia 6.695 habitants.

## Demografia

Segons el cens del 2000, Grandview Heights tenia 6.695 habitants, 2.953 habitatges, i 1.742 famílies. La densitat de població era de 1.914,8 habitants/km².
Dels 2.953 habitatges en un 30,5% hi vivien nens de menys de 18 anys, en un 44,6% hi vivien parelles casades, en un 11,1% dones solteres, i en un 41% no eren unitats familiars. En el 32,2% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,7% tenia menys de 18 anys, un 6,8% entre 18 i 24, un 34,6% entre 25 i 44, un 23,5% de 45 a 60 i un 10,3% 65 anys o més.
L'edat mediana era de 36 anys. Per cada 100 dones de 18 o més anys hi havia 88,2 homes.
La renda mediana per habitatge era de 51.328 $ i la renda mediana per família de 63.713 $. Els homes tenien una renda mediana de 41.989 $ mentre que les dones 36.711 $. La renda per capita de la població era de 27.495 $. Aproximadament el 3% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grandview Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Grandview Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Anal Hard

Anal Hard és un grup de música hardcore fundat l'any 2000 al Masnou. Amb una actitud do it yourself, les seves lletres tracten amb humor temes relacionats amb el sexe i les drogues.

## Discografia

* 5 años de duro anal (2006)
* Esto es una mierda (2007)
* Tercero cuarta (2010)
* A pelo por el mundo (2013)
* Alta gama (2017)
* Influencers del underground (2021)

## Referències

* ↑ Fo, Jordian. «Entrevista a Rübiomeister, vocalista de Anal Hard: 'Nos importa poco la opinión de a quien no le gusta lo que hacemos, solo tenemos presente a quien sí gustamos'» (en castellà). Science of Noise, 12-12-2021. [Consulta: 16 desembre 2021].
* ↑ «Reseña de un clásico; 'Tercero Cuarta' de ANAL HARD» (en castellà), 17-07-2019. [Consulta: 16 desembre 2021].
* ↑ Diez, Dani. «ANAL HARD lanza su sexto álbum 'Influencers del Undergound'» (en castellà). Metalcry.com, 08-10-2021. [Consulta: 16 desembre 2021].
# Musaranya del Pamir

La musaranya del Pamir (Crocidura serezkyensis) és una espècie de mamífer eulipotifle de la família de les musaranyes (Soricidae) que viu a l'Àsia central: Azerbaidjan, el Kazakhstan, Tadjikistan, Turkmenistan i, possiblement també a Kirguizstan i l'Uzbekistan.

## Referències

* ↑ uBio (anglès)
* ↑ The Taxonomicon (anglès)
* ↑ Hutterer, R. (2016). "Crocidura serezkyensis." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Condició humana

La condició humana és un terme utilitzat per referir-se al conjunt de l'experiència de l'ésser humà i en general a tot individu caracteritzat per una sèrie d'atributs biològics presents en la pràctica totalitat dels éssers humans. Es tracta d'un terme filosòficament confús que s'està redefinint a ell mateix de forma constant però que s'usa amb freqüència per referir-se a tota la humanitat sense cap mena de distinció social, cultural o de cap altre tipus.
El terme també és usat sovint per descriure el conjunt de sensacions i emocions associades a l'existència humana, com la por associada a la pròpia existència, al pas del temps i a la pròpia mortalitat. És la base per defensar drets com la dignitat.
Segons Jeffrey Brodd, la condició humana està regida per tres paradoxes: la imaginació pot endur-se el cos on sigui; és la criatura capaç de fer el bé amb més intensitat però també el mal i és l'ésser viu que busca sempre noves formes de destruir-se tot i témer a la mort i anhelar viure per sempre.

## Referències

* ↑ Brodd, Jefferey (2003). World Religions. Winona, MN: Saint Mary's Press
# Ticià (desambiguació)

Ticià (desambiguació) és el nom dels següents personatges:
* Tit Atili Ticià, cònsol el 127.
* Juli Ticià, escriptor romà del segle ii.
* Ticià el Jove, retòric romà fill de l'anterior.
* Juni Ticià, cònsol el 245.
* Tit Fabi Ticià, cònsol el 337.
# Corporació Taedonggang

La Corporació Taedonggang (en coreà: 대동강 맥주) és una companyia de caràcter estatal amb seu a Pyongyang. Actualment distribueix quatre tipus de cervesa dins del país. Taedonggang és una marca de cervesa de Corea del Nord, elaborada per la Corporació Taedonggang.

## Història

L'any 2000, el líder i president de Corea del Nord, Kim Jong-Il, va manar la construcció i d'una fàbrica de cervesa. Atès que en aquella època les seves relacions amb els països occidentals eren positives, el Govern nord-coreà va comprar tot el material de la cerveseria Ushers of Trowbridge (a Trowbridge, Wiltshire) per 1,5 milions de lliures esterlines, juntament amb la tecnologia i maquinària alemanya, per a traslladar-ho a Pyongyang. Taedonggang, que rep el seu nom del riu Taedong, va començar la seva producció el 2002.
La cervesa produïda per la fàbrica nord-coreana té un 5% d'alcohol, i presenta un sabor més amarg que el de les cerveses asiàtiques tradicionals. Està enfocada al mercat intern del país i el 2005 van començar a exportar-se ampolles de Taedonggang a algunes ciutats de Corea del Sud, encara que la seva distribució internacional es va paralitzar poc temps després. Actualment, és gairebé impossible trobar una ampolla d'aquesta cervesa fora de Corea del Nord.
El 2009, Taedonggang va protagonitzar el primer anunci comercial de la televisió de Corea del Nord, un fet que es va considerar històric dins al país. De tota manera, Kim Jong-Il va ordenar paralitzar immediatament aquella pràctica.

## Referències

* ↑ «Taedonggang» (en anglès). Rate Beer.
* ↑ «How Ushers' Trowbridge brewery is now the toast of North Korea» (en anglès). Wiltshire Times, 05-07-2009.
* 1 2 Foster-Carter, Aidan. «Beer leader» (en anglès). Asia Times, 01-07-2002. Arxivat de l'original el 2012-04-04. [Consulta: 1r abril 2013].
* ↑ Herskovitz, Jon. «North Korean beer: great taste, low proliferation risk» (en anglès). Reuters, 09-03-2008.
* ↑ «North Korea launches beer advert» (en anglès). BBC, 03-07-2007.
* ↑ «N.Korea Ends Experiment with TV Commercials» (en anglès). Chosum Ilbo, 09-11-2009.
# Habitatge al carrer Sant Miquel, 28-32 (la Sénia)

Habitatge al carrer Sant Miquel, 28-32 és una obra de la Sénia (Montsià) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres que malgrat ser interiorment dos habitatges diferents, dividides per una paret mitgera, es presenta unificat a la façana. La façana és arrebossada i presenta planta i dos pisos, separats per una cornisa-motllura, continuació de la base dels balcons. A la planta baixa hi ha 5 portes de mides desiguals (amb llinda en forma d'arc escarser d'un sol bloc i rebranques de pedra a les dues principals), i dues finestres. En el 1r i 2n pis hi ha 5 balcons per nivell, sostingut cadascun d'ells per dues motllures en forma de cartel·les d'inspiració clàssica amb relleus decoratius i finestres emmarcades per motllures. A la part superior hi ha un acabament recte amb cornisa sostinguda per cartel·les iguals que les dels balcons. El sector SW de façana no té balcons ni cornisa de separació. A l'interior no es conserva la compartimentació original.

## Història

A la llinda de les dues portes principals hi ha la data de 1890. Es va construir ja com a dos edificis separats, encara que unificats a la façana perquè les propietàries eren dues germanes. Durant la postguerra el primer pis fou condicionat com a oficines de l'Ajuntament de la Sénia.

## Referències

* 1 2 «Habitatge al carrer Sant Miquel, 28-32». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 agost 2021].
# Al-Arudiyya

Ixraq al-Arudiyya (àrab: إشراق العروضية, Ixrāq al-ʿArūḍiyya) (Balànsiya, 1000? - Dàniya, 1058?) va ser una coneguda esclava i poetessa de la Taifa de València, al Xarq al-Àndalus, tot i que alguns autors creuen que, tot i que coneguda pels seus coneixements en gramàtica i llengua, ella no fou poeta, ja que no se'n conserva cap obra ni és esmentada així pels biògrafs àrabs antics. Tot i que és ben poc el que se'n sap d'ella, sembla que hauria nascut a la ciutat de Balànsiya i que hauria servit a Abu-l-Mutàrrif Abd-ar-Rahman ibn Ghalbun al-Qurtubí. Hauria dominat l'art de la mètrica àrab, anomenada en àrab ilm al-arud, que li va valdre el sobrenom d'al-Arudiyya i que la va fer ser molt coneguda a l'Emirat de Balànsiya.

## Referències

* 1 2 3 معجم أعلام النساء (en àrab). 1. Beirut: دار العام للماليين, 2001, p. 25.
* ↑ Piera, Josep. El paradís de les paraules: història i poesia a l'Orient d'Al-Àndalus, s.XI-XIII. Barcelona: Edicions 62, 1995, p. 35.
* ↑ Coscolla, Vicent. (2003). La Valencia Musulmana, Valencia: Carena Editors, p. 179
* ↑ Marín Guzmán, Roberto. Kitab al-Bukhalaʾ = El libro de los avaros de al-Jahiz. Fuente para la historia social del Islam medieval. Ciutat de Mèxic: Centro de Estudios de Asia y Africa, El Colegio de México, 2001, p. 133. ISBN 9681209613.
# Musaranya del Gabon

La musaranya del Gabon (Crocidura crenata) és una espècie de musaranya que viu al Camerun, la República Centreafricana, la República del Congo, la República Democràtica del Congo, Guinea Equatorial i el Gabon. Viu en boscos a 100-700 m d'altitud.

## Referències

* ↑ The Taxonomicon (anglès)
* 1 2 Cassola, F. (2016). "Crocidura crenata (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Ticià Riera i Sala

Ticià Riera i Sala (Lleida, 17 d'abril de 1946) és un musicòleg català.
L'any 1980 fundà l'Acadèmia de Música Pau Casals, més tard Acadèmia de Música Ticià Riera, d'on fou director i professor fins a l'any 1993.
Entre les seves tres publicacions cal destacar la seva obra de pedagogia de la història de la música i la seva didàctica Pedagogía de la història de la música, Clivis Publicacions, 1986 i L'Aixernador edicions, 1995 (edició modificada i molt ampliada) i sobretot la seva obra de divulgació i de consulta Evolució de l'art musical: Història, estils i formes, on, tot fent referència de la música que va des de la prehistòria fins als nostres dies és, actualment, l'única del seu gènere que fa una extensa aportació de tots els principals nacionalismes musicals de l'Estat espanyol: L'Aixernador edicions, 1994; Columna Edicions, S.A., 1997; Ediciones del Bronce, 2000 (primera edició castellana); Columna Edicions, S.A., 2001(tercera edició catalana).

## Publicacions

* Pedagogia de la història de la música (Clivis, 1986)
* Dies als ulls (Columna, 1998)
* Evolució de l'art musical (Columna, 2001)

## Referències

* ↑ «Biografia a elargonauta.com».
* 1 2 «Publicacions a todostuslibros.com».
* ↑ «Referències i crítiques a les seves publicacions». Arxivat de l'original el 2014-12-30. [Consulta: 30 novembre 2014].
# Grup de Treball Estable de les Religions

El Grup de Treball Estable de les Religions (GTER) és una entitat integrada per representants de diverses confessions que fan diàleg interreligiós per avançar en la convivència, pedagogia i acció des de la pau, l'harmonia entre les creences i la col·laboració per contribuir a un món humanament més respectuós, culturalment més plural i socialment més inclusiu. El 2015 aquesta entitat va rebre la Creu de Sant Jordi "per ser una entitat pionera a la península Ibèrica i de referència a Europa en el seu àmbit".

## Referències

* 1 2 «El Govern distingeix amb la Creu de Sant Jordi 27 personalitats i 15 entitats». Gencat, 14-04-2015 [Consulta: 15 abril 2015]. «Còpia arxivada». Arxivat de l'original el 2016-04-14. [Consulta: 16 abril 2015].
# Anne Samplonius

Anne Samplonius (Mont-real, 11 de febrer de 1969) va ser una ciclista canadenca especialista en les proves contrarellotge. Del seu palmarès destaca la medalla de plata al Campionat del Món d'aquesta especialitat el 1994 per darrere de Karen Kurreck.

## Palmarès

* 1994
** Vencedora d'una etapa al Tour ciclista femení
* 1995
** Vencedora d'una etapa Fitchburg Longsjo Classic
* 1996
** Vencedora d'una etapa a la Women's Challenge
* 1997
** Vencedora d'una etapa al Tour de Bretanya
* 2002
** Vencedora d'una etapa al San Dimas Stage Race
* 2006
** Vencedora d'una etapa al Tour de Gila
** Vencedora d'una etapa al Bisbee Tour
** Vencedora d'una etapa al Tour de l'Ardecha
* 2007
** Medalla d'or als Jocs Panamericans en contrarellotge
** Campiona del Canadà en contrarellotge
** Vencedora d'una etapa al San Dimas Stage Race
* 2008
** Campiona del Canadà en contrarellotge
** 1a a la Ronde van Gelderland
** 1a al Tour de Leelanau
* 2010
** 1a a la Chrono champenois
* 2011
** Vencedora d'una etapa a la Cascade Cycling Classic

## Referències

* ↑ «Campeonato del mundo femenino». Mundo Deportivo, 26-08-1994 [Consulta: 28 desembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Torrent de la Collada (Sant Quirze Safaja)

El torrent de la Collada és un torrent del terme municipal de Sant Quirze Safaja, a la comarca del Moianès.
Està situat en el sector septentrional del terme, al nord-est de la masia de la Rovireta. Es forma en el vessant sud-oest de la Collada, on rep per l'esquerra les aigües de la Font de la Collada, i va baixant cap a ponent, fins que troba la Serra de la Codina, on gira cap al sud-oest just a llevant del Collet de l'Escopeter. Continua girant, ara ja cap al sud, fins que arriba a la Culalta, a llevant de la masia de la Rovireta, on forma el torrent de la Rovireta.

## Enllaços externs

* El torrent de la Collada en el seu entorn, a l'Institut Cartogràfic de Catalunya
# NFA

NFA té els següents significats:
* Federació Namíbia de Futbol (del seu nom en anglès Namibia Football Association), màxima institució reguladora del futbol a Namíbia
* Federació Nigeriana de Futbol (del seu nom en anglès Nigeria Football Association), màxima institució reguladora del futbol a Nigèria
* Autòmat finit no determinista (del seu nom en anglès Nondeterministic Finite Automaton), autòmat finit amb diverses transicions possibles
* Nfa també és l'abreviatura de la nakfa, moneda d'Eritrea
# Torre del Castellet

La Torre del Castellet, Torre del Mascarat o Castell del Mascarat se situa al tossal del Castellet, al municipi de Calp (Marina Alta, País Valencià).
Es tracta de les restes d'una torre de sentinella edificada a la fi del segle xvi per a previndre l'atac dels pirates barbarescos. La torre es va alçar sobre el solar i amb els materials de l'antic castell de Calp, construït entre els segles xii i xiv, del qual encara s'observen les restes de la base dels llenços de muralla i dels aljubs excavats en la roca.
Situat a una altura de 256 m sobre el nivell del mar, controlava la badia de Calp i l'antic camí ral que discorria per les goles del Mascarat.
De l'edificació queda en peu la base de la torre així com una de les parets de 4 metres de base per 4,5 m d'altura, en la qual s'observen espitlleres.

## Enllaços externs

* Fitxa del castell a la Biblioteca de Patrimoni
* Informació de l'ajuntament de Calp sobre el castell Arxivat 2014-04-27 a Wayback Machine.
* ↑ «Inventari General del Patrimoni Cultural Valencià».
# Cornella de Cuba

La cornella de Cuba (Corvus nasicus) és un ocell de la família dels còrvids (Corvidae).

## Hàbitat i distribució

Habita els boscos de Cuba i l'illa de la Juventud i les Illes Caicos a les Bahames meridionals.

## Referències

* ↑ «Cornella de Cuba». Cercaterm. TERMCAT, Centre de Terminologia. Rev. 20/06/2023(català)
# Grup de cases del carrer Colom (Vilassar de Mar)

El grup de cases del carrer Colom és un conjunt de cases del municipi de Vilassar de Mar (Maresme) que formen part de l'Inventari del Patrimoni Arquitectònic de Catalunya.

## Descripció

Al carrer Colom hi ha un conjunt de cases que formen un grup homogeni. Totes són unifamiliars, de planta baixa i una eixida o pati al davant i un altre al darrere.
En totes destaca el coronament que, encara que oculta la coberta, és purament ornamental. Cap d'ells és igual: alguns presenten merlets, altres línies sinuoses i capricioses en formes d'onades, etc. tots ells estan esgrafiats amb garlandes i motius florals. Al damunt de les tres obertures de la façana hi ha diversos motius florals. Al damunt de les tres obertures de la façana hi ha diversos tipus de trencaaigües: garlandes, cornises amb antefixes, etc. Totes les casetes presenten un reixat idèntic que dona més homogeneïtat al conjunt.

## Referències

* 1 2 «Carrer Colom». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
# Andrew Weaver

Andrew Weaver (Columbus, Ohio, 12 de febrer de 1959) és un ciclista estatunidenc, que fou professional. Com a ciclista amateur va prendre part en els Jocs Olímpics de Los Angeles de 1984, en què guanyà una medalla de bronze en la prova contrarellotge per equips, formant equip amb Clarence Knickman, Davis Phinney i Ron Kiefel.

## Palmarès

* 1978
** Campió dels Estats Units en contrarellotge
* 1979
** Medalla d'or als Jocs Panamericans en contrarellotge per equips (Wayne Stetina, Thomas Sain i Thomas Doughty)
** Campió dels Estats Units en contrarellotge
** Vencedor de 2 etapes del Coors Classic
* 1982
** Campió dels Estats Units en contrarellotge
* 1983
** Medalla d'or als Jocs Panamericans en contrarellotge per equips (amb Davis Phinney, Thurlow Rogers, i Jeff Bradley)
** Vencedor d'una etapa del Tour de Loir i Cher
* 1984
** Medalla de bronze als Jocs Olímpics de Los Angeles an la prova contrarellotge per equips (amb Clarence Knickman, Davis Phinney i Ron Kiefel)

## Referències

* ↑ «Olympedia – Andrew Weaver». [Consulta: 23 gener 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tree and Leaf

Tree and Leaf és un llibre publicat el 1964 que conté dues obres de l'autor britànic J. R. R. Tolkien:
* una versió revisada de l'assaig "On Fairy-Stories" (originalment publicat el 1947 a Essays Presented to Charles Williams)
* una història breu al·legòrica titulada "Leaf by Niggle" (originalment publicada a Dublin Review el 1945).
Tree and Leaf va ser la primera publicació que va permetre que On Fairy-Stories i Leaf by Niggle es convertissin en disponibles pel públic en general. El llibre va estar il·lustrat, originalment, per Pauline Baynes.
"Mythopoeia" va ser afegit a l'edició de 1988 (ISBN 0395502322). Les edicions posteriors també han inclòs "The Homecoming of Beorhtnoth Beorhthelm's Son".
Les dues obres també van reeditar-se en la col·lecció The Tolkien Reader (1966), així com en col·leccions posteriors.

## Referències

* ↑ Christina Scull & Wayne G. Hammond (2006), The J. R. R. Tolkien Companion and Guide, HarperCollins, 'Chronology' volume, p.618; ISBN 9780618391028
# NGA

NGA té els següents significats:
* National Gallery of Art, museu d'art ubicat a Washington DC (Estats Units)
* Agència Nacional d'Intel·ligència-Geoespacial (del seu nom en anglès National Geospatial-Intelligence Agency), agència federal dels Estats Units dedicada a la recollida de dades geogràfiques i espacials
* NGA també és el codi ISO 3166-1 de Nigèria